JY LEES NOU Pakplek
Dis 'n regte refrein in enige huwelik of verhouding wat langer as drie dae duur. "Hier's nie genoeg pakplek in hierdie huis nie." (Die ander een is: Hier's nie genoeg neersitplek in die kombuis nie.)
"Dink jy nie liewer ons moet iemand inkry wat ..."
Daar's onmiddellik 'n meetbare oponthoud toe sy aandui hoe ver die rakke uit mekaar moet kom. Sy meet eers - presiés! - om nie onnodig ruimte te vermors nie.
Die deure is op sigself 'n oponthoud. Die skarniere skarnier elkeen in sy eie rigting - die deure vibreer net as jy dit probeer oop- of toemaak. Maar wat, jy sien dadelik waar die probleem lê en uiteindelik beleef jy die selftevrede terugstaan om jou eie handewerk te aanskou.
Dis jy wat gemeet het, sê jy. Sy gaan haal die maatband en wys jou daarop dat die rakspasie links 12 cm is en regs is dit 9,7 cm - terwyl die Marmite-potjie 9,8 cm is, onthou?
"En, e..." hou sy haar kop skuins dié kant toe, skuins dáái kant toe. "Dit lyk my die héle kas hang effe skeef." As ek my nie misgis nie, voeg sy ewe by.